钦定古今图书集成/理学汇编/文学典/第106卷 > 郑若庸
## 钦定古今图书集成/理学汇编/文学典/第106卷 > 郑若庸

按《列朝诗集》：“若庸字中伯，昆山人。早岁以诗名吴下。
赵康王闻其名，走币聘入邺，客王父子间。王父子亲
逢迎接席，与交宾主之礼。于是海内游士争担簦而
之赵，以中伯与谢榛故也。中伯在邺，王为庀供张予
宫女及女乐数辈。中伯乃为著书，采掇古文奇字累
千卷，名曰《类隽》。康王薨，去赵居清源，年八十馀始卒。”
诗名《蛣蜣集》。又善度曲，有《玉玦传奇》行世。或曰“荥阳
生”，其自寓也。

按《苏州府志》：“郑若庸，字仲伯，吴县人。年十六，三试皆
首。寻食饩，连入棘围不售，隐支硎山殚，精古文词。赵
康王闻其贤，三聘乃起，礼以上宾。邺人士征属文者
无虚日。程学士敏政辈以𫄸帛迎至都下。嵩蕃闻其
至，计请见不往，又以镪币招，幡然辞行，仍如邺。编集
《类隽》若干卷。生平所著记志传序，下至乐府，杂至稗
官小说”，“虫鱼传奇”等书甚多，止刊布其一，名《蛣蜣集》。